《和丁宝臣游五泄》
宋代·胡宗愈

喜陪诗伯寻幽去，从此风骚觉有神。明代应无高遁士，奇峰尽属苦吟人。

欲名地巧题难得，却恨图经说未真。回想天童山迤逦，更多形胜亦非伦。

作者简介：（1029—1094）宋常州晋陵人，字完夫。胡宿侄。仁宗嘉祐四年进士。神宗时累官同知谏院，反对王安石用李定为御史，出通判真州。哲宗元祐初，累进给事中、御史中丞，进《君子无党论》，拜尚书右丞。刘安世等合攻之，出知陈州，徙成都府，蜀人安其政。召为礼部尚书，迁吏部。卒谥简修，一曰修简。